Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก
11 ก.ค. 2559

ดัชนี SET ปิดภาคเช้า
Close          1,468.85          Volume          B28,970bn
Change          +13.20          %Change          +0.91%
 
สรุปภาวะตลาดภาคเช้า
SET ภาคเช้าดัชนีปรับตัวขึ้นสอดคล้องกับตลาดหุ้นต่างประเทศจากแรงหนุนตัวเลขการจ้างงานนอกภาคเกษตรของสหรัฐฯเดือนมิ.ย.ที่ปรับเพิ่มขึ้นมากกว่าคาดการณ์ โดยมีแรงซื้อกระจายเข้ามาทั้งตลาด มีแรงซื้อเด่นเข้ามาในหุ้นกลุ่มธนาคาร ตามมาด้วยกลุ่มสื่อสารและกลุ่มพลังงาน โดยดัชนีปรับขึ้นได้อย่างต่อเนื่องหลังจากเปิดตลาดโดยไม่มีการย่อตัวเกิดขึ้นอย่างชัดเจน
 
แนวโน้มภาคบ่ายตามค่าสัญญาณทางเทคนิค
ในกราฟรายวันดัชนีปรับขึ้นมาด้วยการเปิด GAP และปิดตัวเป็นแท่งเทียนสัญญาณบวกที่ทำจุดสูงใหม่ + ค่าสัญญาณ RSI ยังไม่เข้าเขตซื้อมาก เป็นสัญญาณบวกของแนวโน้มขึ้น อย่างไรก็ตามกราฟราย 30 นาทีปรับตัวขึ้นมาใกล้แนวต้านเป้าหมายกรอบขาขึ้นระยะสั้นสร้างแรงกดดันแนวโน้มการขึ้นต่อ
 
ดังนั้นประเมินว่า SET  มีโอกาสปรับตัวขึ้นต่อในกรอบแคบเนื่องจากมีแรงกดดันการจบเป้าหมายการขึ้นระยะสั้นในกราฟราย 30 นาที
แนวรับ  1,464  แนวต้าน 1,474
 
TWPC  ซื้อเก็งกำไร
ราคาปิด 8.15 บาท
แนวรับ  7.95 บาท / แนวต้าน  8.45  บาท  /  Cut loss  7.80 บาท
กราฟกำลังทดสอบแนวต้านของระยะพักตัวอีกทั้งยืนเหนือเส้น EMA ทุกเส้นบ่งชี้ถึงแนวโน้มขาขึ้น โดยสร้างแท่งเทียนเขียวในวันนี้และมีปริมาณการซื้อขายที่ทรงตัวในระดับสูงเป็นปัจจัยสนับสนุนให้ปรับตัวขึ้นต่อ
 
SAMCO ซื้อเก็งกำไร
ราคาปิด  3.90 บาท
แนวรับ  3.84  บาท / แนวต้าน  4.14  บาท / Cut loss 3.78 บาท
กราฟกำลังฟอร์มตัวในรูปแบบกระทะหงายลุ้นทดสอบแนวต้านที่ 4.14 บาทเพื่อจบรูปแบบ และเส้น EMA เริ่มเรียงตัวจากน้อยไปมากแสดงถึงแนวโน้มขาขึ้นทำให้มีโอกาสปรับตัวขึ้นต่อได้